**Տղամարդկանց կոսմետիկա**ն ներառում է տղամարդկանց համար բոլոր կոսմետիկ արտադրանքները, ինչպիսիք են դիմահարդարումը, մաշկի խնամքի միջոցները, մազերի խնամքի միջոցները, մարմնի խնամքի միջոցները, արևապաշտպան միջոցները, օծանելիքները և այլ դեկորատիվ կոսմետիկա։

Կոսմետիկայի օգտագործումը
------------------------

Դեռևս մ.թ.ա 4000 թվականին դիմահարդարումը կարևոր դեր է խաղացել հին եգիպտական մշակույթում։ Տղամարդիկ սև պիգմենտներ էին ներկում իրենց աչքերին՝ ստեղծելով կատվի աչքեր, որը համարվում էր գրավիչ և հարստության խորհրդանիշ։ Հին եգիպտացիները հավատում էին, որ կանաչ ստվերաներկը կարող է կանչել Հորուս աստծուն՝ վնասակար հիվանդությունների դեմ պայքարելու համար։

Հայտնի է, որ տղամարդիկ հռոմեական ժամանակներում օգտագործել են կոսմետիկա, թեև հասարակության կողմից դա ընդունված չէր։ Ընդունվաած չէր սպիտակեցնող դիմահարդարման օգտագործումը։ Ընդունելի էին օծանելիքների թեթև օգտագործումը և չափավոր մազահեռացումը։ Չափից շատ մազեր հանող տղամարդը դիտվում էր որպես կանացի։ Կայսր Էլագաբալոսը հեռացնում էր մարմնի բոլոր մազերը և հաճախ դիմահարդարում էր անում, ինչը հռոմեացիներին մեծ վիշտ էր պատճառում։

Եղիսաբեթ I թագուհու օրոք կոսմետիկան շատ տարածված էր տղամարդկանց շրջանում։ Այս դարաշրջանում օգտագործվող նյութերի քիմիական կազմի պատճառով կոսմետիկան հաճախ լուրջ առողջական խնդիրներ էր առաջացնում, այդ թվում՝ վաղաժամ մահ։

Ճապոնական փայտանյութի տպագրություն Թորի Տադակիոյի կողմից, որը պատկերում է կումադորի կաբուկի դիմահարդարմամբ դերասանին:
1930-ականներին ԱՄՆ-ում ժամանակակից ֆիլմերի ստեղծման հետ մեկտեղ տղամարդկանց սանրվածքն ու կոսմետիկան կրկին հայտնվեցին հանրության ուշադրության կենտրոնում։ Այնուամենայնիվ, տղամարդկանց գեղեցկության արտադրանքները շուկայում համեմատաբար բացակայում էին մինչև 1990-ականների վերջը։ Տղամարդկանց կոսմետիկան այնքան լայնորեն ընդունված չէ, որքան կանացի կոսմետիկան։ Տղամարդկանց միայն 17%-ն է կարծում, որ դիմահարդարման միջոցները կարևոր են առօրյա կյանքում։ Այնուամենայնիվ, տղամարդկանց 97%-ն օգտագործում է մաշկի խնամքի միջոցներ։

### Կաբուկի

Կաբուկին ավանդական ճապոնական արվեստի ներկայացում է։ Այն ներառում է մանրակրկիտ ձևավորված զգեստներ, աչքի գրավիչ դիմահարդարում, արտասովոր պարիկներ և դերասանների կողմից կատարված չափազանցված գործողություններ։ Կաբուկին ի սկզբանե ներկայացնում էին կանայք, բայց սկսած 1629 թվականից, միայն տղամարդ դերասաններին էր թույլատրվում ներկայացնել կաբուկի։ Կաբուկիի դերասանները դեմքին յուղ և մոմ են քսում, որպեսզի կոսմետիկ միջոցները կպչեն մաշկին։ Այնուհետև նրանք քսում էին հաստ սպիտակ կոսմետիկ միջոց, որը կոչվում է օշիրոյ, որը ծածկում է նրանց ամբողջ դեմքը։ Օշիրոյը պատրաստված է բրնձի ալյուրից և օգտագործվում է՝ կախված կերպարի տարիքից, տեսակից և սեռից։

Որոշ կերպարների համար կա դիմահարդարման հատուկ ոճ, որը կոչվում է կումադորի։ Կումադորին բաղկացած է տարբեր գույների դրամատիկ գծերից և ձևերից, որոնցից յուրաքանչյուրը ներկայացնում է տարբեր զգացմունքային որակ։ Առավել հաճախ օգտագործվող գույներն են մուգ կարմիրը, որը ներկայացնում է զայրույթը, կիրքը կամ դաժանությունը, և մուգ կապույտը տխրության կամ դեպրեսիայի համար։ Այլ ընդհանուր գույներն են վարդագույնը, որը ներկայացնում է երիտասարդությունը կամ երջանկությունը; բաց կապույտ կամ կանաչ, որը ներկայացնում է հանգստություն; մանուշակագույնը՝ արիստոկրատիայի համար, իսկ շագանակագույնը՝ եսասիրության համար։

Տղամարդու կոսմետիկայի բրենդավորում
----------------------------------

Կոսմետիկայի և մաշկի խնամքի մի քանի ապրանքանիշեր հատուկ արտադրանք են մշակել տղամարդկանց մաշկի համար, ինչպիսիք են Nivea-ն, Chanel-ը, Tom Ford-ը և Adidas-ը։ Տղամարդկանց համար ամենահայտնի ապրանքանիշը Nivea-ն է՝ 34,4%, որին հաջորդում է L’Oréal-ը՝ 21,9%:

Տղամարդու կոսմետիկայի փաթեթավորումն ընդհանուր առմամբ պարզ է։ Գույները հիմնականում կապույտ, կանաչ, մոխրագույն, սպիտակ կամ սև են։ Կանացի կոսմետիկայի համեմատ ավելի քիչ են վառ գույները։ Դիզայնի այս ընտրությունները նպատակ ունեն գրավել տղամարդ հաճախորդներին։ Միաժամանակ կոտրել այն համոզմունքը, որ կոսմետիկան միայն կանանց համար է։

Կոսմետիկայի ոլորտում աշխատող տղամարդիկ
--------------------------------------

### Գենդերային հավասարությունը կոսմետիկայի ոլորտում

Չնայած կոսմետիկայի սպառողների մեծ մասը կանայք են, կոսմետիկ ընկերությունների ղեկավարների մեծ մասը տղամարդիկ են։ Գեղեցկության շատ խոշոր ընկերություններ իրենց խորհուրդներում կամ ավագ ղեկավար թիմերում քիչ կին ներկայացուցիչներ ունեն։ Օրինակի համար, Revlon ընկերության ղեկավար թիմը, ինչպես նաև Bath and Body Works-ի և շքեղ ապրանքների LVMH խմբի ղեկավար թիմը (ապրանքանիշներով, ինչպիսիք են Makeup For Ever, Fresh և Benefit Cosmetics) հիմնականում տղամարդիկ են։ Ընդհանուր առմամբ, կանայք կազմում են անձնական խնամքի ընկերությունների տնօրենների խորհրդի 34%-ը և բոլոր գործադիր պաշտոնների 24%-ը։

### Բլոգերներ և հայտնի մարդիկ

YouTube-ում աճում է նաև այս ոլորտի տղամարդ բլոգերների թիվը։ ԱՄՆ-ի ամենահայտնի բյութի բլոգերներն են Պատրիկ Սթարը և Ջեյմս Չարլզը։

Տղամարդկանց կոսմետիկայի շուկայի չափը և աճը
------------------------------------------

Երբ համեմատվում են այլ ոլորտների հետ, համաշխարհային կոսմետիկայի և գեղեցկության արտադրանքի արդյունաբերությունը բավականին անթափանց է տնտեսության ոլորտում։ 2017 թվականին կոսմետիկայի համաշխարհային շուկայի արժեքը կազմել է 523,43 միլիարդ ԱՄՆ դոլար։ Ակնկալվում է, որ մինչև 2023 թվականը այն կհասնի 805,61 միլիարդ ԱՄՆ դոլարի շուկայական արժեքի։ Տղամարդկանց գեղեցկության իրազեկվածության աճը համաշխարհային շուկայի աճը խթանող հիմնական գործոնն է։

Ակնկալվում է, որ 2018-ից 2023 թվականներին տղամարդկանց գեղեցկության ապրանքների համաշխարհային շուկան կաճի 5,23 տոկոսով։

Ծանոթագրություններ
------------------

1. 1 2 3 4 5  «From 4000 BCE to Today: The Fascinating History of Men and Makeup». *Byrdie* (անգլերեն). Վերցված է 2019 թ․ մայիսի 26-ին.
2. ↑  Stewart, Susan. *Cosmetics & Perfumes in the Roman World*. Gloucestershire: Tempus, 2007, pp. 82-95.
3. ↑  Cassius Dio, *Roman History* 80.14.4.
4. 1 2 3  Audrey, Blanchin (2019 թ․ մայիսի 23). «The customer behaviour in the men's cosmetics market» (PDF). S2CID 13420465. Արխիվացված է օրիգինալից (PDF) 2019 թ․ փետրվարի 26-ին. `{{cite journal}}`: Cite journal requires `|journal=` (օգնություն)
5. ↑  Chave, John (2017). «Consumer Insights» (PDF).
6. 1 2 3 4  «Kabuki». *www.japan-guide.com*. Վերցված է 2019 թ․ մայիսի 16-ին.
7. ↑  «The Kabuki Story». *www.fragrancex.com*. Արխիվացված է օրիգինալից 2019 թ․ հունիսի 4-ին. Վերցված է 2019 թ․ մայիսի 16-ին.
8. ↑  «What is your skin tone? | Paula's Choice».
9. 1 2 3 4  Cheng, Michelle (2017 թ․ օգոստոսի 1). «Women Are Making Over The Beauty Industry's Boy's Club». *FiveThirtyEight* (ամերիկյան անգլերեն). Վերցված է 2019 թ․ մայիսի 16-ին.
10. ↑  «Five male beauty bloggers taking over the makeup industry you need to follow». *The Independent* (անգլերեն). 2018 թ․ հունիսի 1. Վերցված է 2019 թ․ դեկտեմբերի 12-ին.
11. 1 2 3 4  Thomas, Daniel (2017 թ․ նոյեմբերի 17). «Is the taboo around male make-up disappearing?» (բրիտանական անգլերեն). Վերցված է 2019 թ․ մայիսի 12-ին.
12. ↑  «Men's Grooming Products Market Rising Popularity in 2019, Global Insights, Key Developments of Products, Top Brands (Beiersdorf, Kroger) and Forecast Till 2023 - Reuters». *www.reuters.com*. Արխիվացված է օրիգինալից 2019 թ․ հոկտեմբերի 19-ին. Վերցված է 2019 թ․ մայիսի 12-ին.

Արտաքին հղումներ
----------------

* Male skin care: shaving and moisturization needs
* Herrenkosmetik von Nu Skin (Գերմանիայում)
* Cosmetics and personal care industry overview